Document ID: 32007R0609

REGOLAMENT TAL-KUMMISSJONI (KE) Nru 609/2007
ta’ l-1 ta' Ġunju 2007
li jadatta ċerti kwoti tal-ħut għall-2007 skond ir-Regolament tal-Kunsill (KE) Nru 847/96 li jintroduċi kundizzjonijiet addizzjonali għat-tmexxija minn sena għat sena tat-TACs u l-kwoti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-użu sostenibbli tar-riżorsi tas-sajd taħt il-Politika Komuni tas-Sajd (1), u b'mod partikolari l-Artikolu 23(4) tiegħu,
Wara li kkunsidrat ir-Regolament tal-Kunsill (KE) Nru 847/96 tas-6 ta' Mejju 1996 li jintroduċi kundizzjonijiet addizzjonali għat-tmexxija minn sena għal sena tat-TACs u l-kwoti (2), u b'mod partikolari l-Artikoli 4(2), 5(1) u 5(2) tiegħu,
Billi:
(1)
Ir-Regolament tal-Kunsill (KE) Nru 2270/2004 tat-22 ta' Diċembru 2004 li jiffissa l-opportunitajiet ta' sajd għall-istokkijiet ta' ħut tal-baħar fond għall-2005 u l-2006 (3), ir-Regolament tal-Kunsill (KE) Nru 52/2006 tat-22 ta' Diċembru 2005 li jiffissa l-opportunitajiet u l-kundizzjonijiet assoċjati ta' ċerti ħażniet ta' ħut u gruppi ta' ħażniet ta' ħut applikabbli fil-Baħar Baltiku għall-2006 (4) u r-Regolament tal-Kunsill (KE) Nru 51/2006 tat-22 ta' Diċembru 2005 u r-Regolament tal-Kunsill (KE) Nru 51/2006 tat-22 ta' Diċembru 2005 li jistabbilixxi ghall-2006 l-opportunitajiet tas-sajd u l-kundizzjonijiet marbuta ma' ċerti ħażniet ta' ħut u gruppi ta' ħażniet ta' ħut, applikabbli fl-ilmijiet tal-Komunità u, għall-bastimenti tal-Komunità, fl-ilmijiet fejn huma meħtieġa l-limitazzjonijiet tal-qbid (5), jispeċifikaw liema stokkijiet jistgħu jkunu soġġetti għall-miżuri previsti mir-Regolament (KE) Nru 847/96.
(2)
Ir-Regolament tal-Kunsill (KE) Nru 2015/2006 tad-19 ta' Diċembru 2006 li jistabbilixxi għall-2008 l-opportunitajiet ta' sajd applikabbli għall-bastimenti tal-Komunità għal ċerti stokkijiet tal-ħut tal-baħar fond (6), ir-Regolament (KE) 1941/2006 li jiffissa l-opportunitajiet u l-kundizzjonijiet assoċjati ta' ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku għall-2007 (7), ir-Regolament tal-Kunsill (KE) Nru 41/2007 (8) tal-21 ta' Diċembru 2006 li jistabbilixxi ghall-2007 li jistabbilixxi għall-2007 l-opportunitajiet ta' sajd u l-kondizzjonijiet assoċjati magħhom għalċerti ħażniet ta' ħut u gruppi ta ħażniet ta' ħut, applikabbli fl-ilmijiet tal-Komunità, u għall-bastimenti Komunitarji, f'ilmijiet fejn huma meħtieġa limiti ta' qbid.
(3)
Ir-Regolament tal-Kummissjoni (KE) Nru 147/2007 tal-15 ta' Frar 2007 li jadatta ċerti kwoti ta' ħut mill-2007 sa l-2012 (9) skond l-Artikolu 23(4) tar-Regolament tal-Kunsill (KE) 2371/2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd inaqqas ċerti kwoti ta' ħut għar-Renju Unit u l-Irlanda fis-snin mill-2007 sa l-2012.
(4)
Ċerti Stati Membri talbu, skond ir-Regolament (KE) Nru 847/96, illi parti mill-kwoti tagħhom għall-2006 jiġu ttrasferiti għas-sena ta' wara. Fil-limiti indikati f'dan ir-Regolament, il-kwantitajiet mhux maqbuda għandhom jiġu miżjuda mal-kwota tas-sena 2007.
(5)
Fuq il-bażi ta' l-Artikolu 5 (1) tar-Regolament (KE) Nru 847/96, tnaqqis minn kwoti nazzjonali għall-2006 għandu jsir fuq livell ekwivalenti għall-ammont żejjed li jkun inqabad. Fuq il-bażi ta' l-Artikolu 5 (2) tar-Regolament (KE) Nru 847/96 għandu jsir tnaqqis proporzjonali mill-kwoti nazzjonali għall-2007 f'każ ta' sajd żejjed ta' qabdiet permessi fl-2006 għal ċerti stokkijiet identifikati fir-Regolament (KE) Nru 51/2006 u r-Regolament (KE) Nru 52/2006. Dak it-tnaqqis għandu jkun applikat waqt li jitqiesu d-dispożizzjonijiet speċifiċi li jirregolaw l-istokkijiet li jaqgħu fl-ambitu ta' l-Organizzazzjonijiet Reġjonali tas-Sajd.
(6)
Ċerti Stati Membri talbu, skond ir-Regolament (KE) Nru 847/96, permess li iħottu l-art kwantitajiet addizzjonali ta' ħut ta' ċerti stokkijiet fis-sena 2006. Dawk li jaqbżu l-ħatt l-art permess għandhom madankollu jitnaqqsu mill-kwoti tagħhom għas-sena 2007.
(7)
Il-miżuri provduti f'dan ir-Regolament huma fi qbil ma' l-opinjoni tal-Kumitat għas-Sajd u l-Akkwakultura,
ADOTTAT DAN IR-REGOLAMENT:
Artikolu 1
Mingħajr preġudizzju għar-Regolament (KE) Nru 147/2007, il-kwoti ffissati fir-Regolament (KE) Nru 2015/2006, ir-Regolament (KE) Nru 1941/2006 u r-Regolament (KE) Nru 41/2007 jiżdiedu kif jintwera fl-Anness I jew jitnaqqsu kif jintwera fl-Anness II
Artikolu 2
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 1 ta’ Ġunju 2007.

Labels: 18
6